Un bărbat urmărea femei în mijloacele de transport în comun și făcea gesturi sexuale explicite. Ce riscă individul
Un individ de 41 de ani din București, care urmărea în mijloacele de transport în comun fete tinere și făcea gesturi sexuale explicite, a fost reținut.
Bărbatul va da acum explicații în fața procurorilor.
Polițiștii de la Transporturi l-au adus, în urmă cu puțin timp, la sediul Parchetului de pe lângă Judecătoria Sectorului 6.
A rămas tăcut la intrarea în sediu, însă rămâne de văzut dacă aceeași tăcere o va păstra și în fața procurorilor, care vor decide ce măsuri îi aplică.
Prinderea acestui individ este un cadou de mărțișor pentru toate femeile pe care acest individ le-a oripilat în stații sau prin mijloacele de transport în comun, pentru că își făcuse acest obicei bolnav să le urmărească și să recurgă la gesturi sexuale explicite în fața lor. Aceste lucruri fac referire la infracțiunea de ultraj contra bunelor moravuri, pedepsită cu închisoarea între trei luni și doi ani. Cam aceasta ar fi pedeapsa pe care ar putea să o riste, cea mai aspră, întrucât aceste fapte se pedepsesc și cu o amendă penală. Rămâne de văzut asta. Rămâne să hotărască un judecător. După ce procurorii îi vor aplica o măsură, îl vor trimite în fața judecătorilor și va răspunde pentru faptele sale.
Extrem de important este faptul că la prinderea acestui individ a ajutat și una din tinerele pe care a abordat-o în mijloacele de transport în comun. Fata susține că a fost urmărită încă din vara trecută de acest individ și și-a făcut la un moment dat curaj. A reușit să depună o plângere la poliție și chiar le-a arătat polițiștilor și imagini pe care a reușit să le filmeze cu propriul telefon. O fată curajoasă, care a reușit să-i ajute pe polițiști să îl prindă pe acest individ, cel mai probabil bolnav.